Diari Oficial de la Generalitat Valenciana


Sumari del DOGV 5271, del 01-06-2006 (2006/5519)

Informació pública del concurs per a la selecció d'agent urbanitzador per al desenvolupament d'un sector de sòl urbanitzable, per mitjà de reclassificació de sòl no urbanitzable sense nivell especial de protecció, en el terme municipal de Serra, i publicació de les bases particulars reguladores del programa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5519


Organisme emissor
:   Ajuntament de Serra

Tipus de document
:   Anunci

Informació pública del concurs per a la selecció d'agent urbanitzador per al desenvolupament d'un sector de sòl urbanitzable, per mitjà de reclassificació de sòl no urbanitzable sense nivell especial de protecció, en el terme municipal de Serra, i publicació de les bases particulars reguladores del programa. [2006/F5519]  
Així mateix, s'informa que en el Diari Oficial de la Generalitat Valenciana número 5.269, de 30 de maig del 2006, es va publicar una correcció d'errades del present anunci que, no obstant, no havia sigut encara publicat. La present publicació, per tant, respon al contingut íntegre i correcte de l'anunci, i incorpora la correcció d'errades publicada amb anterioritat.  
1. Poder adjudicador  
1.1. Denominació oficial i direcció.  
Ajuntament de Serra. Carrer Sagunt, núm. 31, 46097 Serra. Telèfons: 961688443-961688404.  
1.2. Direcció per a obtindre informació i documentació.  
La indicada en el punt 1.1. En concret l'Oficina Tècnica de l'Ajuntament de Serra, sítia en la 1a planta de la Casa Consistorial, en el següent horari: als matins, de 08.00 a 14.30 hores, i a les vesprades, els dilluns, de 17.00 a 19.30 hores.  
En la direcció electrònica: bnjzg.lzalmxkqh@rp.xwh.el.  
Pàgina web oficial: www.serra.es.  
2. Objecte del contracte  
2.1. Denominació.  
Concurs per a la selecció d'agent urbanitzador per al desenvolupament d'un sector de sòl urbanitzable, per mitjà de reclassificació de sòl no urbanitzable sense nivell especial de protecció, en el terme municipal de Serra.  
2.2. Descripció.  
Programació de l'actuació integrada per al desenvolupament d'un sector de sòl urbanitzable, per mitjà de reclassificació de sòl no urbanitzable sense nivell especial de protecció, amb una superfície de 155 ha, situats junt a la carretera CV-333 i enfront de la Urbanització Torre de Portacoeli en el terme municipal de Serra.  
2.3. Lloc on es realitzarà l'obra.  
El descrit en el punt 2.2.  
2.4. Nomenclatura, classificació CPV.  
29608282 . Treballs de construcció.  
2.5. Duració del contracte i termini d'execució.  
S'establixen els següents terminis màxims:  
En el termini d'un mes a partir de la notificació de l'acord d'aprovació i adjudicació del programa a l'adjudicatari es procedirà a la formalització en document administratiu del contracte per al desplegament i execució del Programa d'actuació integrada.  
En el termini de tres mesos des de la firma del contracte es presentarà el projecte de reparcel·lació corresponent a la totalitat de l'actuació integrada.  
Les obres d'urbanització s'iniciaran en el termini de sis mesos des que siga ferm l'acord d'aprovació definitiva de la reparcel·lació.  
Les obres d'urbanització s'executaran en el termini màxim de tres anys des del seu inici.  
Les obres d'edificació es podran executar simultàniament a les d'urbanització.   
3. Informació de caràcter jurídic, econòmic, financer i tècnic  
3.1. Depòsits i garanties sol·licitades.  
Els que desitgen participar en el procediment de licitació hauran de constituir, en la forma i als efectes previstos en el TRLCAP, una garantia provisional equivalent al 2% de l'estimació aproximada de les càrregues del programa. Este percentatge calcularà sobre l'import que resulte d'aplicar 20 € per cada metre quadrat de sòl inclòs en la unitat d'execució.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del corresponent programa.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
La garantia definitiva, a constituir en la forma i als efectes previstos en el TRLCAP, s'establix en un 15% del valor de les càrregues d'urbanització del programa d'actuació integrada aprovat.  
3.2. Condicions de participació.  
Podran ser urbanitzadors i promoure el present programa totes les persones, naturals o jurídiques, espanyoles o estrangeres, que tinguen plena capacitat d'obrar segons la legislació aplicable, siguen o no propietàries dels terrenys afectats, i reunisquen les condicions de solvència econòmica i financera, tècnica i professional exigibles segons l'«Ordenança municipal de l'Ajuntament de Serra reguladora de les bases generals que han de regir en el municipi de Serra per a l'aprovació de programes d'actuació integrada i la selecció d'agents urbanitzadors encarregats de la seua gestió» i les «Bases particulars per al desenvolupament d'un sector de sòl urbanitzable en el terme municipal de Serra.»  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP.  
3.3. Proposicions. Documents que han d'aportar-se  
Els que desitgen prendre part en la licitació hauran de presentar en el Registre General de l'Ajuntament de Serra, en el termini de noranta dies a comptar de la data de l'enviament de l'anunci de concurs al Diari Oficial de la Unió Europea, i en horari de 08.30 hores a 14.30 hores, de dilluns a divendres, les seues proposicions, en idioma espanyol, i ajustades al model establit en les bases particulars.  
Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
La documentació a presentar serà la següent:  
Alternativa tècnica  
L'alternativa tècnica contindrà la documentació següent:  
a) L'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials de la mateixa.  
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització determinant-se tant el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquells gastos d'urbanització variables l'import dels quals, fins i tot sent repercutible als propietaris, no es puga determinar per la concurrència d'ofertes.  
k) Atés que la proposta de programa modifica l'ordenació estructural, haurà d'incorporar la documentació establida en els articles 72 a 74 de la Llei Urbanística Valenciana.  
Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants segons model que s'aprove reglamentàriament.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.C de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Altres documents  
Les propostes de programa hauran d'anar acompanyades, en sobre a banda, dels documents següents:  
a) Aquells que acrediten la personalitat jurídica del concursant i, si procedix, la seua representació.  
b) Els documents que acrediten els requisits de solvència tècnica i professional, econòmica i financera, conforme als exigits per la base 13 de les particulars i que s'indiquen en l'apartat següent.  
c) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
d) Resguard acreditatiu de la garantia provisional.  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
f) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals aspectes, així com del sotmetiment a informació pública dels documents assenyalats amb les lletres a), f) i k) entre les de l'alternativa tècnica, i el seu resultat, per mitjà de l'aportació de la corresponent acta notarial.  
Cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
Només s'admeten variants sobre les prescripcions a respectar en la redacció del projecte de les obres d'urbanització.  
Les proposicions presentades per cada concursant hauran de distingir clarament i incloure, en sobres separats, la documentació que corresponga a l'alternativa tècnica, la proposició juridicoeconòmica i a la indicada en altres documents.  
Documentació susceptible de valoració per a l'adjudicació del programa  
Seran susceptibles de valoració l'alternativa tècnica (excepte els documents assenyalats en les lletres c), d), i) i j) anteriorment indicades i la proposició juridicoeconòmica (excepte els apartats 1.a), c), 2.g), i h) assenyalats anteriorment).  
3.4. Capacitat econòmica i financera. Documents que han d'aportar-se.  
Solvència econòmica i financera de l'urbanitzador  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, sobre el volum de negocis relacionat amb el desenvolupament i la promoció d'actuacions semblants la present, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per este ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb esment, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitada per este ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant d'este ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
4. Procediments  
4.1. Tipus de procediment.  
Obert.  
4.2. Criteris d'adjudicació.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica total (100 punts).  
a) Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització. (35 punts)  
b) Termini d'execució del Programa d'actuació integrada. (30 punts)  
c) Inversió en Programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge. (15 punts)  
d) Mitjans per al control de la qualitat de cada una de les prestacions que constituïxen l'objecte del programa. (10 punts)  
e) Compromís d'edificació simultània a la urbanització dels solars resultants de l'actuació per damunt d'un mínim legalment exigible. (5 punts)  
f) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. (5 punts)  
Proposició juridicoeconòmica (total 100 punts).  
a) Suport majoritari de la propietat del sòl en l'àmbit del sector a urbanitzar (40 punts).  
b) Import de les càrregues d'urbanització, expressat en euros per metre quadrat d'edificabilitat. (30 punts)  
c) Coeficient de canvi a l'efecte de pagament en terrenys especificat en l'article 127.2.f de la Llei Urbanística Valenciana. (20 punts)  
d) Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (10 punts).  
4.3. Informació administrativa  
Número d'expedient: 74/2006.  
5. Informació addicional  
L'«Ordenança municipal reguladora de les bases generals que han de regir en el municipi de Serra per a l'aprovació de programes d'actuació integrada i la selecció d'agents urbanitzadors encarregats de la seua gestió», va ser publicada en el Butlletí Oficial de la Província de València núm. 72, de 25.03.2006.  
Les «Bases particulars per al desenvolupament d'un sector de sòl urbanitzable en el terme municipal de Serra» s'inserixen a continuació del present anunci.  
Amb data 08.05.2006 s'ha produït l'enviament de l'anunci de concurs al Diari Oficial de la Unió Europea.  
Serra, 8 de maig de 2006.. L'alcalde: Javier Arnal Gimeno.  
Bases particulars per al desenvolupament d'un sector de sòl urbanitzable en el terme municipal de Serra  
1. Ordenació urbanística vigent i àmbit del sòl a desenvolupar  
El planejament vigent en el terme municipal de Serra està constituït per les Normes Subsidiàries aprovades per la Comissió Territorial d'Urbanisme el 27 de setembre de 1990 (BOP 17.11.1990). Amb posterioritat, segons decret del Govern Valencià 77/2001, de 2 d'abril, es procedix a l'aprovació del Pla d'Ordenació dels Recursos Naturals de la Serra Calderona, amb incidència sobre l'àmbit d'actuació.  
El sector la programació del qual es proposa està ubicat en l'extrem SO del terme municipal de Serra i té una extensió aproximada de 155 ha. Es troba delimitat, al nord, pel límit del parc Natural de la Serra Calderona i el terme municipal d'Olocau; al sud, pel terme municipal de Bétera, junt amb la instal·lació militar Base Jaume I; a l'est pel límit del parc Natural de la Serra Calderona, i per l'oest per la CV-333 i Urbanització La Torre de Portaceli. El programa haurà de comprendre els esmentats terrenys i els necessaris per a garantir una adequada integració en l'entorn i la resolució de les connexions necessàries d'este.  
Segons el planejament municipal este sòl està classificat com a «sòl no urbanitzable sense nivell especial de protecció», per la qual cosa que serà preceptiva la modificació a urbanitzable de la classificació del sòl.  
Segons el Pla d'Ordenació dels Recursos Naturals de la Serra Calderona, l'àmbit en qüestió es troba en la Zona d'Influència (ZI) i concretament es tracta d'una Àrea de Predomini Agrícola (AG), la qual cosa permet la modificació de la seua classificació al ser una àrea no inclosa entre les d'especial protecció.  
2. Memòria de necessitats i objectius a satisfer amb el programa d'actuació integrada  
El municipi de Serra es veu afectat en una gran extensió per la delimitació del parc Natural de la Serra Calderona, la qual cosa suposa la seua classificació com a sòl no urbanitzable d'especial protecció. Això implica que les possibilitats de desenvolupament es troben certament limitades. Així, l'objectiu del Programa d'Actuació Integrada és la preparació d'un sòl apte per al desenvolupament residencial en un dels pocs enclavaments municipals que ho permeten. Així mateix, es pretén resoldre els problemes derivats de la falta de depuració dels abocaments de la urbanització confrontant.  
En tot cas, les propostes de planejament que es presenten hauran de resoldre els objectius legalment establits com a mínims en l'article 124 de la Llei Urbanística Valenciana.   
3. Objectius i criteris del planejament de les Normes Subsidiàries de Serra  
Al ser el resultat de modificació de la classificació de sòl, en les Normes Subsidiàries no hi ha cap fitxa de gestió de la zona en concret. No obstant, en la memòria justificativa del dit document es descriuen alguns objectius que reforcen l'adequació de la proposta als criteris del planejament vigent i que són els següents:  
. El foment del desenvolupament de la segona residència per a evitar a curt i mitjà termini el deteriorament dels subsectors productius de la construcció i els servicis, subsectors que configuren la base de l'estructura econòmica de la població.  
. Protecció del medi natural existent, no sols en atenció al seu valor intrínsec sinó com a forma de mantindre un entorn d'alta qualitat ambiental que afavorisca la implantació en llocs adequats d'assentaments de segona residència.  
. Preservació del paisatge, tant d'urbà com rural evitant en la mesura que siga possible que els nous usos a implantar ho modifiquen negativament.  
. Fomentar el desenvolupament del sector terciari, i consegüentment la implantació d'equipaments comercials i d'oci.  
4. Criteris i objectius urbanístics i territorials de les propostes de planejament a formular  
En l'ordenació que es plantege s'hauran de complir els preceptes següents:  
. L'ús dominant serà el residencial, admetent-se com compatible el terciari així com la implantació d'un camp de golf.  
. Índex d'edificabilitat màxim: 0,30 m²t/ m²s.  
. Densitat màxima: 20 viv./ha.   
. En el cas que es procedisca a la implantació d'un camp de golf, els paràmetres esmentats es podran recalcular respecte a la superfície del sector exclosa la del camp de golf a l'efecte de còmput d'estàndards, segons la circular de la COPUT de 8 juliol 1999 «Criteris per al còmput dels estàndards dotacionals en sectors amb una activitat recreativa o esportiva de transcendència».  
. Les propostes hauran de cuidar especialment la seua integració paisatgística en l'entorn, evitant la formació de barreres visuals.   
. S'ha de donar solució al problema de falta de depuració de l'abocament d'aigües residuals de la pròpia urbanització com a la de la Urbanització Torre de Portaceli.  
. Es preveurà la reutilització de l'aigua depurada per al reg del camp de golf i els jardins públics i privats.  
. Es garantirà el subministrament d'aigua potable amb cabal i qualitat suficient per als usos previstos, amb un informe previ de la Confederació Hidrogràfica del Xúquer respecte a la suficiència del cabal dels punts de captació.   
. Caldrà ajustar-se a allò que s'ha disposat per la Conselleria d'Infraestructures i Transport respecte a les condicions de connexió amb la CV-333.  
5. Objectius de l'edificació privada en l'àmbit de l'actuació  
. La tipologia dominant serà la unifamiliar residencial, tant aïllada com adossada o apariada. S'admet com compatible la tipologia d'edificació oberta.   
. Es preferirà la combinació de diverses tipologies a fi d'evitar ordenacions repetitives i monòtones, i s'evitaran els cossos d'edificació d'excessiva dimensió (màxim 24 m).  
. Es permeten les actuacions en parcel·la mancomunada amb elements comuns. Es pretén que les parcel·les posseïsquen espais privats de qualitat (per a tots els usos, inclusivament els dotacionals), per això les zones de la parcel·la no ocupades per l'edificació hauran de posseir enjardinament amb arbratge dens o dotacions d'ús privatiu.  
. Els usos comercials i dotacionals s'ubicaran preferentment pròxims als accessos.  
. Es permetrà un nombre màxim de tres plantes.  
6. Prescripcions tècniques a respectar en la redacció dels documents d'ordenació i gestió   
. L'ample mínim del vial principal de distribució interior serà de 20 m.  
. L'ample dels carrers secundaris serà com a mínim de 7 m.  
. Les zones verdes se situaran en llocs de fàcil accessibilitat i aprofitant els actuals sòls forestals.   
. Els equipaments es destinaran preferentment a usos esportius i culturals.  
. Haurà de complir-se el Decret 39/2004, de 5 de març, del Consell de la Generalitat, pel que es desenvolupa la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.   
. Els vials es dissenyaran amb criteris paisatgistes, incorporant carril bici.  
7. Variants sobre elements del programa d'actuació integrada permeses  
Només s'admeten variants sobre les prescripcions a respectar en la redacció del projecte de les obres d'urbanització.  
8. Prescripcions a respectar en la redacció del projecte de les obres d'urbanització  
Prescripcions generals:  
S'haurà de complir:  
. PPTG canonades de sanejament de poblacions MOPU Orde de 15 de setembre de 1986. BOE 23 de setembre de 1986.  
. PPTG canonades d'abastiment d'aigua. MOPU 5364 DC 28.07.1974, BOE 2, 3 i 30 d'octubre de 1974.  
. En relació a ferms, el dimensionament dels ferms s'efectuarà seguint la norma 6.1-IC aprovada per l'Orde Fom 3460 /2003 sobre seccions de ferm i capes estructurals de ferm.  
. Normes UNIX aplicables als materials i assajos sobre estos.  
. Quant a materials es respectarà el plec de prescripcions tècniques generals per a obres de carreteres i ponts (PG-3/75), aprovat per OM de 6 de febrer de 1976 (BOE del 07.07.1976), i les seues revisions.  
. El Reglament Electrotècnic per a Baixa Tensió, aprovat per RD 842/2002 de 2 d'agost (BOE 18.09.2002) i Instruccions Complementàries.  
. Reglament Tècnic de Línies Elèctriques Aèries d'Alta Tensió. Decret 3151/1968, de 28 de novembre. BOE núm. 311, de 27.12.1968. Corregit en BOE núm. 58 de 08.03.1969.  
. Norma Tècnica per a Instal·lacions de Mitja i Baixa Tensió NT-IMBT 1400/0201/1. Orde de la Conselleria d'Indústria, Comerç i Turisme de la Generalitat Valenciana, de 20 de desembre de 1991. DOGV 7/4/1992.  
. Normes Particulars i d'Orientació de l'empresa subministradora d'energia elèctrica.  
. Enllumenat que impedisca la contaminació lumínica i puga ser alimentat per energia fotovoltaica.  
Prescripcions particulars:   
. El sanejament estarà format per una xarxa separativa i utilitzarà canonades de polietilé corrugat.  
. El ferm a dimensionar correspondrà a un tipus T4121, es formarà una esplanada base E2 i com ferm 30 cm de tot-u i 10 cm de mescla bituminosa.  
. Les canonades d'abastiment seran de polietilé llis.  
. Es construirà un depòsit de regulació d'aigua potable amb capacitat de 1.290 m³.  
. El nivell d'il·luminació del viari principal serà de 25 luxs amb Uo=0,4-0,6.  
9. Terminis de desplegament i execució del programa d'actuació integrada  
1. En el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desplegament i execució del Programa d'actuació integrada.  
2. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva, en la forma i quantia que s'establixen en les bases generals.  
3. En el termini de tres mesos des de la firma del contracte es presentarà el projecte de reparcel·lació corresponent a la totalitat de l'actuació integrada.  
4. Les obres d'urbanització s'iniciaran en el termini de sis mesos des que siga ferm l'acord d'aprovació definitiva de la reparcel·lació.  
5. Les obres d'urbanització s'executaran en el termini màxim de tres anys des del seu inici.  
6. Les obres d'edificació es podran executar simultàniament a les d'urbanització.   
10. Model de proposició a presentar pels interessats  
PROPOSICIÓ  
PROPOSICIÓ  
Don/Doña  
El senyor/la senyora  
Mayor de edad, vecino/a de  
Major d'edat, amb domicili a  
Provincia de  
Província de  
Con DNI  
Amb DNI  
Actuando en (nombre propio, representación de)  
En nom propi o en representació de  
Con domicilio social en   
Amb domicili social a  
EXPONE: EXPOSA:   
Que enterado de las bases particulares que rigen para la adjudicación del Programa de Actuación Integrada de la unidad de ejecución única del sector «...», presenta la siguiente documentación:  
Que, assabentat de les bases particulars que regeixen l'adjudicació del Programa d'Actuació Integrada de l'unitat d'execució única del sector «...-», presenta la següent documentació:  
. Alternativa técnica, compuesta, entre otros, por:  
· Plan Parcial Modificativo  
· Proyecto de Urbanización  
. Proposición jurídico-económica  
. Documentos específicos reseñados en el artículo 133 de la LUV,  
 . Alternativa tècnica, composta, entre altres, per:  
· Pla parcial modificatiu  
· Projecte d'urbanització  
. Proposició juridicoconòmica  
. Documents específics ressenyats en l'article 133 de la LUV,  
por lo que,  
per la qual cosa,  
SOLICITA:  
SOL·LICITA:  
Sea admitida a trámite la documentación que se adjunta.  
Que siga admesa a tràmit la documentació que s'adjunta.  
Lugar y fecha  
Lloc i data  
Nombre, firma y rúbrica  
Nom i signatura  
11. Documentació a presentar per cada licitador  
1. La documentació a presentar serà la següent:  
Alternativa tècnica  
L'alternativa tècnica contindrà la documentació següent:  
a) L'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització determinant-se el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
j) Estimació preliminar i general d'aquells gastos d'urbanització variables l'import dels quals, fins i tot sent repercutible als propietaris, no es puga determinar per la concurrència d'ofertes.  
k) Atés que la proposta de programa modifica l'ordenació estructural, haurà d'incorporar la documentació establida en els articles 72 a 74 de la Llei Urbanística Valenciana.  
Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants segons model que s'aprove reglamentàriament.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Altres documents  
Les propostes de programa hauran d'anar acompanyades, en sobre a banda, dels documents següents:  
a) Aquells que acrediten la personalitat jurídica del concursant i, si procedix, la seua representació.  
b) Els documents que acrediten els requisits de solvència tècnica i professional, econòmica i financera, conforme als exigits per les bases reguladores del concurs.  
c) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
d) Resguard acreditatiu de la garantia provisional.  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
f) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems, així com del sotmetiment a informació pública dels documents assenyalats amb les lletres a), f) i k) entre les de l'alternativa tècnica, i el seu resultat, per mitjà de l'aportació de la corresponent acta notarial.  
2. Cada concursant no podrà presentar més d'una proposició, sense perjuí de la possibilitat d'admetre variants, si així s'establix en les bases particulars reguladores del programa. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Les proposicions presentades per cada concursant hauran de distingir clarament i incloure, en sobres separats, la documentació que corresponga a l'alternativa tècnica, la proposició juridicoeconòmica i a la indicada en altres documents.  
Documentació susceptible de valoració per a l'adjudicació del programa  
Seran susceptibles de valoració l'Alternativa Tècnica (excepte els documents assenyalats en les lletres c), d), i) i j) anteriorment indicades i la proposició juridicoeconòmica (excepte els apartats 1.a), c), 2.g), i h) assenyalats anteriorment).  
12. Termini i lloc per a la presentació de les proposicions  
Termini: noranta dies a partir de la data de l'enviament de l'anunci del concurs al Diari Oficial de la Unió Europea.  
Lloc: Registre General de l'Ajuntament de Serra.   
C/ Sagunt, 31.   
Serra 46412   
València . Espanya.  
13. Documentació acreditativa del compliment dels criteris de solvència econòmica i financera, tècnica i professional exigibles als concursants  
Característiques dels concursants  
Podran ser urbanitzadors i promoure el programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles que es descriuen a continuació.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de contractes de les administracions públiques, aprovat per Reial Decret Legislatiu 2/2000, de 6 de juny.  
Sense perjuí del dret reconegut per l'article 118.2 de la Llei Urbanística Valenciana, no podran ser urbanitzadors ni promoure programes d'actuació integrada els que hagen participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa a què es licita.  
Quan per aplicació del que disposa l'apartat anterior s'inicie un procediment per a l'exclusió d'un licitador, este ajuntament donarà audiència a l'interessat en els terminis i forma que reglamentàriament s'establisquen, i se li concedirà la possibilitat de demostrar que, en les circumstàncies del cas concret, l'experiència adquirida per tal licitador no ha pogut falsejar la competència o infringir d'una altra manera els principis que informen la normativa europea i estatal en matèria de contractació pública.  
Solvència econòmica i financera de l'urbanitzador  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, sobre el volum de negocis relacionat amb el desenvolupament i la promoció d'actuacions semblants a la present, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per este ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre estos. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitada per este ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant d'este ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
14. Criteris objectius d'adjudicació del programa d'actuació integrada, especificats per orde decreixent d'importància, incloent la seua ponderació  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica total (100 punts)  
a) Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització. (35 punts)  
b) Termini d'execució del Programa d'actuació integrada. (30 punts)  
c) Inversió en Programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge. (15 punts)  
d) Mitjans per al control de la qualitat de cada una de les prestacions que constituïxen l'objecte del programa. (10 punts)  
e) Compromís d'edificació simultània a la urbanització dels solars resultants de l'actuació per damunt d'un mínim legalment exigible. (5 punts)  
f) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. (5 punts)  
Proposició juridicoeconòmica (total 100 punts)  
a) Suport majoritari de la propietat del sòl en l'àmbit del sector a urbanitzar (40 punts).  
b) Import de les càrregues d'urbanització, expressat en euros per metre quadrat d'edificabilitat. (30 punts)  
c) Coeficient de canvi a l'efecte de pagament en terrenys especificat en l'article 127.2.f. de la Llei Urbanística Valenciana. (20 punts)  
d) Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (10 punts).  
15. Aspectes regulats per remissió de l'«Ordenança municipal reguladora de les bases generals que han de regir en el municipi de Serra per a l'aprovació de programes d'actuació integrada i la selecció d'agents urbanitzadors encarregats de la seua gestió».  
A. Composició de la mesa tècnica per a l'adjudicació del concurs.  
President: alcalde o regidor en qui delegue.  
Vocals:  
. 2 regidors designats per l'Alcaldia.   
. Els portaveus dels 3 grups municipals.  
. 2 tècnics designats per l'Alcaldia.  
. La secretària-interventora de la corporació, que actuarà a més com a secretària de la mesa, donant fe de les seues actuacions.  
B. Normes per al càlcul de la garantia provisional.  
El 2% de l'estimació aproximada de les càrregues del programa es calcularà sobre l'import que resulte d'aplicar 20 € per cada metre quadrat de sòl inclòs en la unitat d'execució.